นครสัตว์มหาสนุก 2

นครสัตว์มหาสนุก 2 () เป็นภาพยนตร์แอนิเมชันอเมริกันแนวตลกคู่หูตำรวจ ออกฉายใน ค.ศ. 2025 ผลิตโดยวอลต์ดิสนีย์แอนิเมชันสตูดิโอส์ เป็นภาคต่อของนครสัตว์มหาสนุก (2016) เขียนบทโดยจาเร็ด บุช ซึ่งร่วมกำกับไบรอน ฮาวเวิร์ด นักแสดงที่กลับมารับบทเดิมจากภาคแรก ได้แก่ จินนิเฟอร์ กูดวิน, เจสัน เบตแมน, ชากีรา, อิดริส เอลบา, อลัน ทูดิก, เนต ทอร์เรนซ์, ดอน เลก, บอนนี ฮันต์ และเจนนี สเลต ขณะที่นักแสดงใหม่ ได้แก่ กวาน เก๊ ฮวี, ฟอร์จูน เฟมสเตอร์, แอนดี แซมเบิร์ก, เดวิด สแตรทแตร์น, แพตริก วอร์เบอร์ตัน, ควินตา บรันสัน และแดนนี เทรโฮ เนื้อเรื่องยังคงติดตามการทำงานของจูดี ฮอพส์ และนิก ไวลด์ โดยในภาคนี้ทั้งสองต้องไล่ล่าตัวละครสัตว์เลื้อยคลานนามว่า แกรี เดอสเนก ทั่วนครซูโทเปียพร้อมทั้งพยายามพิสูจน์ความบริสุทธิ์ของตนหลังจากถูกใส่ร้ายป้ายสี

นครสัตว์มหาสนุก 2 เปิดฉายรอบปฐมทัศน์ที่โรงภาพยนตร์เอลแคพิตัน ในฮอลลีวูด นครลอสแอนเจลิส เมื่อวันที่ 13 พฤศจิกายน ค.ศ. 2025 และเข้าฉายในสหรัฐเมื่อวันที่ 26 พฤศจิกายน ค.ศ. 2025 ภาพยนตร์เรื่องนี้ได้รับคำวิจารณ์ในเชิงบวก และทำรายได้รวมทั่วโลก 1.66 พันล้านดอลลาร์สหรัฐ ส่งผลให้กลายเป็นภาพยนตร์แอนิเมชันที่ทำรายได้สูงสุดตลอดกาลเป็นอันดับที่ 2 และเป็นภาพยนตร์ที่ทำรายได้สูงสุดเป็นอันดับที่ 9 ตลอดกาล

 เรื่องย่อ 
จูดี ฮอพส์ (จินนิเฟอร์ กูดวิน) และนิก ไวลด์ (เจสัน เบตแมน) พบว่าพวกเขาตกอยู่ในเส้นทางอันแสนคดเคี้ยวของสัตว์เลื้อยคลานปริศนาที่มาเยือนซูโทเปีย และเปลี่ยนมหานครแห่งสัตว์เลี้ยงลูกด้วยนมจากหน้ามือเป็นหลังมือ เพื่อไขคดีนี้ให้สำเร็จ จูดีและนิกจะต้องปกปิดตัวตนเพื่อสืบคดีในพื้นที่ใหม่ที่คาดไม่ถึงมาก่อนของเมืองนี้ นอกจากนั้นความเป็นคู่หูของพวกเขาก็จะได้รับการทดสอบแบบที่ไม่เคยเจอที่ไหนมาก่อน 

 นักพากย์ 

 ดนตรีประกอบ 
เมื่อวันที่ 8 พฤศจิกายน ค.ศ. 2024 ในงานดีทเวนตีทรีบราซิล (D23 Brazil) ชากีราได้ประกาศต่อสาธารณชนว่าเธอจะกลับมาพากย์เสียงตัวละครกาเซลล์อีกครั้งในภาพยนตร์ภาคต่อ พร้อมเปิดเผยว่าเธอกำลังร่วมประพันธ์เพลงใหม่สำหรับภาพยนตร์เรื่องนี้กับเอ็ด ชีแรน และตัวละครแกเซลล์จะปรากฏตัวในชุดใหม่ด้วย ต่อมาในเดือนกันยายน ค.ศ. 2025 มีการประกาศว่าเพลงประกอบภาพยนตร์ของชากีรา ซึ่งเธอร่วมประพันธ์กับเอ็ด ชีแรน และเบลก สแลตคิน ใช้ชื่อว่า "ซู" (Zoo) เพลงดังกล่าวถูกนำเสนอในตัวอย่างภาพยนตร์นครสัตว์มหาสนุก 2 ซึ่งเผยแพร่เมื่อวันที่ 29 กันยายน ค.ศ. 2025 และได้รับการเผยแพร่เป็นซิงเกิลเมื่อวันที่ 10 ตุลาคม ค.ศ. 2025

เมื่อวันที่ 16 มิถุนายน ค.ศ. 2025 มีการยืนยันว่าไมเคิล จาคิโน จะกลับมารับหน้าที่ประพันธ์ดนตรีประกอบภาพยนตร์อีกครั้ง โดยดนตรีประกอบของจาคิโนได้รับการเผยแพร่เป็นส่วนหนึ่งของอัลบั้มซาวด์แทร็กฉบับสมบูรณ์ของภาพยนตร์เมื่อวันที่ 21 พฤศจิกายน ค.ศ. 2025

 การออกฉาย 
นครสัตว์มหาสนุก 2 เปิดฉายรอบปฐมทัศน์ที่โรงภาพยนตร์เอลแคพิตัน ในย่านฮอลลีวูด นครลอสแอนเจลิส เมื่อวันที่ 13 พฤศจิกายน ค.ศ. 2025 และออกฉายในสหรัฐโดยวอลต์ดิสนีย์สตูดิโอส์โมชันพิกเชอส์เมื่อวันที่ 26 พฤศจิกายน ค.ศ. 2025

 การตลาด 
ในเดือนพฤศจิกายน ค.ศ. 2025 ได้มีการจัดกิจกรรมประชาสัมพันธ์ในลักษณะการแสดงเชิงสร้างสรรค์ โดยนำรถบังคับวิทยุจำนวนสามคันที่ติดตั้งหุ่นแอนิเมทรอนิกส์ของตัวละครจากภาพยนตร์ออกปรากฏตัวตามพื้นที่ต่าง ๆ ในนครลอสแอนเจลิส รถดังกล่าวประกอบด้วยรถสีม่วงที่มีนิก จูดี และแกรี รถตู้สีน้ำตาลของฟินนิก และรถสปอร์ตของแฟลช ซึ่งกิจกรรมดังกล่าวได้รับการตอบรับจากสาธารณชนเป็นอย่างดี นอกจากนี้ระหว่างวันที่ 25 พฤศจิกายน ค.ศ. 2025 ถึงวันที่ 7 ธันวาคม ค.ศ. 2025 ยังมีการจัดร้านป็อปอัพโดยความร่วมมือกับวงสเตรย์คิดส์ ณ กรุงโซล ประเทศเกาหลีใต้

 หมายเหตุ 

 อ้างอิง 

 แหล่งข้อมูลอื่น 


 Zootopia 2 at Rotten Tomatoes

หมวดหมู่:ภาพยนตร์อเมริกันที่ออกฉายในปี พ.ศ. 2568
หมวดหมู่:ภาพยนตร์แอนิเมชันอเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ตลกอาชญากรรมอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ซูโทเปีย (แฟรนไชส์)